শিষ্টাচারের প্রশ্নেও মোদীকে বিঁধেছেন রাহুল। তাঁর অভিযোগ, ভোটপ্রচারে মোদীর দায়িত্বজ্ঞানহীন মন্তব্য প্রধানমন্ত্রী পদের গরিমা ক্ষুণ্ণ করেছে। গুজরাতে কংগ্রেসকে জেতাতে পাকিস্তান সক্রিয় হয়েছে বলে মোদী যে মন্তব্য করেছেন তার সমালোচনা করেন রাহুল। এ প্রসঙ্গে বিজেপি যেভাবে প্রাক্তন প্রধানমন্ত্রী মনমোহন সিংহের নাম জড়ানোর চেষ্টা করেছেন সে প্রসঙ্গে তাঁর মন্তব্য, ‘‘সকলেই জানেন দেশের প্রতি মনমোহনজীর কী অবদান রয়েছে।’’